burgasdotpro/wikipedia huggingface dataset:
Hemofiltrácia

Hemofiltrácia je jedna z metód náhrady obličiek. Niekedy sa klasifikuje ako forma dialýzy (v širšom zmysle). Pri hemofiltrácii požadované "čistenie" krvi nastáva prostredníctvom konvekcie a ultrafiltrácie (zatiaľ čo pri klasickej dialýze nastáva prostredníctvom difúzie a sekundárne prostredníctvom ultrafiltrácie).
Hemofiltrácia je založená na konvektívnom transporte veľkého množstva vody, a látok v tejto vode obsiahnutých, cez polopriepustnú membránu počas viacerých hodín, a to bez použitia dialyzačného roztoku. Odpadové produkty sa pri tejto metóde odstraňujú rýchlou ultrafiltráciou a akumuláciou objemu kvapalín izoosmotickým soľným roztokom. Filtrovaním odstránený objem kvapaliny sa priebežne nahrádza sterilným roztokom. Polopriepustná membrána má pri hemofiltrácii relatívne veľké póry. Hemofiltrácia slúži na odstraňovanie najmä strednomolekulových látok, menej na odstraňovanie nízkomolekulových látok.
Fas ligand

Fas ligand (FasL, CD95L) je proteín, ktorý sa zaraďuje do rodiny cytokínov nazývanej tumor nekrotizujúce faktory (TNF). Vyskytuje sa v transmembránovej forme alebo ako solubilný proteín. Interaguje so svojím receptorom Fas (CD95), po interakcii dôjde k agregácii receptoru a spustenie signálnej kaskády.
Väzba antigén – receptor hrá dôležitú úlohu v homeostáze imunitného systému a jeho chybné pôsobenie vyvoláva vážne autoimunitné ochorenie, ale aj vznik a progresiu nádorov.
Proteín.
Ľudský gén FasL je lokalizovaný na dlhom ramene prvého chromozómu (1q23). Gén je veľký 8.0 kb, ktorý sa rozdelí do štyroch exónov a tie sú translatované do proteínu s 281 aminokyselinami. Veľkosť proteínu je 40kD.
Funkcia.
Interakcia FasL a jeho receptoru Fas hrá dôležitú úlohu v indukovaní apoptózy buniek. FasL je exprimovaný NK bunkami (z angl. "natural killer cells", čiže prirodzené zabíjačské bunky), aktivovanými lymfocytmi a v imunologicky privilegovaných miestach. Patologicky je exprimovaný i nádorovými bunkami a indukuje apoptickú dráhu u imunitných buniek exprimujúce jeho receptor. Bráni protinádorovo mediovanej imunitnej odpovedi a pomáha navodzovať imunosupresívne prostredie, ktoré podporuje rast nádoru.
Apoptóza.
FasL je ústrednou molekulou v navodení apoptózy buniek. Apoptóza je programovaná bunková smrť.
FasL indukovaná apoptóza aktivovaných T buniek je jeden zo spôsobov udržania periférnej imunitnej tolerancie. Mechanizmus navodzuje homeostázu imunitnej odpovede a zabraňuje senzibilizovaným T lymfocytom napadnúť vlastné autoantigény.
FasL exprimovaný aktivovanými lymfocytmi je využitý i v cytotoxickej odpovedi proti cudzorodým antigénom.
V imunologicky privilegovaných miestach dochádza k aktívnemu potlačeniu tvorby zápalu a infekcie a zároveň k tolerancii voči danému antigénu. Bunky v týchto miestach exprimujú FasL a indukujú apoptózu imunitných buniek, a takto zabraňujú ich infiltrácii. Vypuknutie imunitnej odpovede v týchto miestach by mohlo mať horšie následky ako samotná infekcia. Medzi imunologicky privilegované miesta patrí oko, kde FasL exprimuje rohovka, dúhovka a sietnica a Sertolliho bunky v semenníkoch.
Choroby.
Defekty vo FasL alebo v jeho ligande vedú k závažným autoimunitným chorobám ako autoimunitný lymfoproliferatívny syndróm (ALPS) alebo systémový lupus erythematosus (SLE). FasL je často exprimovaný nádorovými bunkami a prispieva k rozvoji nádorov.
Zvieracie modely.
V súčasnosti sa vedú výskumy zamerané na úlohu FasL v živých systémoch. Pre tento účel boli vytvorené špeciálne FasL deficientné línie myší (gld).
Kolekcia (seriál)

Kolekcia () je francúzsko-britsko-americký dramatický seriál z prostredia módneho priemyslu. Seriál, produkovaný "Amazon Studios, BBC Worldwide's" "Lookout Point"", Federation Entertainment" a "France Télévisions", mal premiéru 2. septembra 2016.
Osemdielny seriál sa natáčal vo Walese, Francúzsku a v štúdiu Pinewood Studios v prvej polovici roka 2016.
Tvorca seriálu, Oliver Goldstick, bol výkonným producentom seriálu "Škaredá Betty (Ugly Betty)".
Vysielanie.
V Austrálii mal seriál premiéru 14. marca 2017 na stanici BBC First. V Južnej Kórei sa seriál začal vysielať 30. júna 2017 na stanici "KBS 1TV". V Rusku mal seriál premiéru 17. júna 2017 na stanici "Channel One Russia". V USA mal premiéru 8. októbra 2017.
Agathón (sochár)

Agathón () bol grécky sochár z rozhrania 5. a 4. storočia pred Kr.
Agathón, grécky sochár neznámeho pôvodu, pôsobil zrejme v Delfách na konci 5. a na začiatku 4. storočia pred Kr. Starovekí autori nám o ňom nezanechali správy, ale svedectvom tvorby tohto umelca je jeho signatúra, ktorú našli v Delfách na jednom zo šiestich fragmentov zo štvorcového vápencového podstavca: 
Ďalší zlomok z tohto podstavca má na prednej strane nápis Kallisto, iný nesie na hornej strane stopy upevnenia bronzovej sochy v profile, otočenej vpravo. Na základe skúmania epigrafických a iných znakov sa predpokladá, že na tomto podstavci pôvodne stálo súsošie pozostávajúce z bohyne Artemidy a Kallisto, dcéry arkádskeho kráľa Lykaóna
Fine Young Cannibals

Fine Young Cannibals bola britská hudobná skupina ktorá bola založená v roku 1984 v meste Birmingham. Jej členmi boli basgitarista David Steele, gitarista Andy Cox a spevák Roland Gift. Medzi najväčšie hity patria skladby „She Drives Me Crazy“ a „Good Thing“. V roku 1990 vyhrala skupina dve ceny Brit Award v kategóriách Best British Group a Best British Album.
Názov skupiny pochádza z názvu filmu "All the Fine Young Cannibals" z roku 1960.
She Drives Me Crazy

„She Drives Me Crazy“ je skladba anglickej skupiny Fine Young Cannibals, ktorá bola vydaná ako singel z ich albumu "The Raw &amp; the Cooked" z roku 1989. Skladba dosiahla 5. miesto v britskom rebríčku UK Singles Chart, a dňa 15. apríla 1989 dosiahla 1. miesto v americkom rebríčku Billboard Hot 100. Takisto obsadila prvé miesta rebríčkov v Austrálii, Kanade, Španielsku či v americkom rebríčku Hot Dance Music/Club Play Singles.
Pozadie a nahrávanie.
Unikátny "popový" zvuk snare bubna bol vytvorený samostatným nahraním jeho zvuku. Reproduktor bol umiestnený navrchu tohto bubna, kým mikrofón na jeho spodnej časti. Originálne nahrávanie tejto časti sa znovu prehralo cez reproduktor a znovu sa nahralo.
When the Rain Begins to Fall

„When the Rain Begins to Fall“ je skladba z roku 1984, ktorú zložili Peggy March, Michael Bradley a Steve Wittmack, a nahrala dvojica Jermaine Jackson a Pia Zadora. Skladba bola vydaná ako singel začiatkom roku 1985 a objavila sa vo filme "Voyage of the Rock Aliens", kde Zadora hrala hlavnú ulohu. Skladba dosiahla prvé miesta v rebríčkoch viacerých európskych krajín.
Kolekcia

Kolekcia môže byť:
September (skladba)

„September“ je skladba americkej funkovej skupiny Earth, Wind &amp; Fire, ktorú zložili Maurice White, Al McKay a Allee Willis. Nahraná bola počas štúdiových stretnutí pre album "I Am". Vydaná bola ako singel dňa 18. novembra 1978. Skladba sa objavila na albume "The Best of Earth, Wind &amp; Fire, Vol. 1", a dosiahla 1. miesto v americkom R&amp;B rebríčku či 3. miesto v rebríčku Billboard Hot 100. Takisto obsadila 3. miesto v britskom rebríčku UK Singles Chart.
Kompozícia.
skladba je zložená v tónine A dur s tempom 124 úderov za minútu v bežnom takte. Vokálny rozsah skupiny je od E4 do F♯5.
Honiarská arcidiecéza

Honiarská arcidiecéza (lat. "Archidioecesis Honiarana") je metropolitná arcidiecéza na Šalamúnových ostrovoch. 
História.
Prví kresťania, ktorí prišli na Šalamúnove ostrovy, boli španieli v 16 storočí. V roku 1897 vznikla Apoštolská prefektúra Britských Šalamúnových ostrovov. Cirkevná provincia Šalamúnových ostrovov bola kreovaná 15. novembra 1978 počas pontifikátu pápeža sv. Jána Pavla II. Arcidiecéza má dve sufragánne diecézy: 
Pápež sv. Ján Pavol II. uskutočnil v arcidiecéze 9. mája 1984 pastoračnú návštevu. Katedrála v hlavnom meste Honiara je zasvätená Svätému Krížu. Katedrála stojí na mieste, kde sa predpokladá, že španielsky moreplavec Álvaro de Mendaña de Neira postavil kríž, keď v roku 1568 objavil Šalamúnove ostrovy (dal im tiež názov). V Honiare je i sídlo arcidiecézy. V roku 2014 mala arcidiecéza 13 farností, 4 misie, 48 kňazov (z toho 22 diecéznych, 26 rehoľných), 100 rehoľníkov (44 bratov, 56 sestier) a 10 seminaristov. Šalamúnove ostrovy spadajú pod Apoštolskú nunciatúru Papua-Nová Guinea ako Delegácia Šalamúnove ostrovy.
Historický prehľad.
Prehľad histórie diecézy:
Erb.
Erb korení vo vlajke Šalamúnových ostrovov a má v sebe nielen symbol patrocínia katedrály – Svätého Kríža, ale tiež mariánsky symbol – ľaliu, ktorého symbolika korení v erbe zriaďovateľa arcidiecézy – sv. Jána Pavla II. Erb bol dokončený v roku 2016 a navrhol ho vrátane pečate a procesiovej zástavy slovenský heraldik, žilinčan Marek Sobola.
Bohumila Tauchmannová

Bohumila Tauchmannová, rodená Záborská (* 19. september 1958, Martin) je slovenská podnikateľka, občianska aktivistka. V prezidentských voľbách v roku 2019 kandidovala na post prezidentky SR.
Zo života.
Absolvovala Gymnázium V. Paulínyho Tótha v Martine a Vysokú školu ekonomickú v Bratislave. V rámci podnikania sa venuje riadeniu a organizácii odborných, vzdelávacích podujatí a poskytovaniu komplexných marketingových služieb. Špecializuje sa na poradenstvo a realizáciu projektov spoločenskej zodpovednosti. Je autorkou a koordinátorkou národných vzdelávacích projektov "Kvalita z našich regiónov", "Pýtajme si slovenské", "Na veku záleží", "Odpad je surovina" a "Remeslo má zlaté dno". Je dlhoročnou občianskou aktivistkou a zakladajúcou členkou Vidieckej platformy a "OZ Kvalita z našich regiónov". Pracuje aj vo viacerých organizáciách združujúcich zamestnávateľov v obchode a potravinárskom priemysle. Je členkou predstavenstva "Zväzu obchodu Slovenskej republiky".
19. septembra 2018 oznámila, že vyzbierala 15 tisíc podpisov potrebných na kandidatúru na prezidenta v prezidentských voľbách v roku 2019. Kandidovala ako občianska kandidátka.
Rodina.
Je vydatá za manžela Miroslava.
Ocenenia.
Za národné vzdelávacie projekty "Kvalita z našich regiónov" a "Pýtajme si slovenské" bola dvakrát (za rok 2013 a za rok 2017) nominovaná na ocenenie "Krištáľové krídlo v kategórii Hospodárstvo", ktoré sa udeľuje osobnostiam Slovenska v jedenástich kategóriách.
Lanús

Lanús je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires a východnej časti krajiny. Je predmestím hlavného mesta Argentíny Buenos Aires a tvorí tak súčasť tzv. Metropolitnej oblasti Buenos Aires (Gran Buenos Aires). Pri sčítaní ľudu v roku 2010 malo mesto 459 263 obyvateľov. Mesto bolo založené v roku 1888.
Moreno (Buenos Aires)

Moreno je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires a východnej časti krajiny. Je predmestím hlavného mesta Argentíny Buenos Aires a tvorí tak súčasť tzv. Metropolitnej oblasti Buenos Aires (Gran Buenos Aires). Pri sčítaní ľudu v roku 2010 malo mesto 452 505 obyvateľov. Počiatky mesta siahajú do roku 1860, keď tu bola otvorená železničná stanica. K formálnemu založeniu mesta došlo v roku 1864, kedy boli stanovené hranice mesta. Je pomenované po argentínskom politikovi a novinárovi Marianovi Morenovi.
Florencio Varela (mesto)

Florencio Varela je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires a východnej časti krajiny. Je predmestím hlavného mesta Argentíny Buenos Aires a tvorí tak súčasť tzv. Metropolitnej oblasti Buenos Aires (Gran Buenos Aires). Pri sčítaní ľudu v roku 2010 malo mesto 426 005 obyvateľov. Mesto bolo založené v roku 1891. Je pomenované po argentínskom spisovateľovi, básnikovi a novinárovi Florenciovi Varelovi.
Starship (hudobná skupina)

Starship je americká rocková skupina, ktorá je pokračovaním skupiny Jefferson Starship. Po založení, respektíve premenovaní podstúpila zmenu v hudobnom repertoári, následne tiež stratila hlavných členov z pôvodnej skupiny Jefferson Starship. Súdne spory následne viedli k zmene názvu skupiny na Starship. Avšak skupina opäť prerazila do hitparád skladbou „We Built This City“, ktorú zložili Bernie Taupin, Martin Page, Dennis Lambert a Peter Wolf. Úspešný sa stal aj debutový album "Knee Deep in the Hoopla" vydaný v septembri 1985 a singel „Sara“, ktorý sa dostal tiež na 1. miesto americkej hitparády. Úspešná bola taktiež ich rocková balada s názvom „Nothing’s Gonna Stop Us Now“ z roku 1987, ktorá obsadila 1. miesta v americkom rebríčku Billboard Hot 100 a britskom rebríčku UK Singles Chart.
Jej pôvodnými členmi boli Mickey Thomas, Grace Slick, Donny Baldwin, Craig Chaquico a Pete Sears.
Florencio Varela

Florencio Varela môže byť:
Agathón z Atén

Agathón () bol grécky sochár z rozhrania 1. storočia pred Kr. a 1. storočia po Kr.
Sochár Agathón pôsobil v Aténach za vlády rímskeho cisára Augusta. Starovekí autori nám o ňom nezanechali správy, ale svedectvom tvorby tohto umelca sú jeho fragmentárne signatúry, ktoré sa našli na dvoch bohato zdobených úlomkovitých podstavcoch z pentelského mramoru na aténskej Akropole. Nie je známe, aké sochy (alebo súsošia), zasvätené rôznymi ľuďmi, stáli na týchto podstavcoch. Uložené sú v epigrafickom múzeu v Aténach.
Somebody to Love (skladba Jefferson Airplane)

„Somebody to Love“ (pôvodne nazvaná ako „Someone to Love“) je rocková skladba, ktorú zložil Darby Slick. Skladbu pôvodne nahrala skupina The Great Society, avšak neskôr skupina Jefferson Airplane. Skladba sa objavila na ich debutovom albume "Surrealistic Pillow", ktorý bol vydaný vo februári 1967. Časopis "Rolling Stone" umiestnil verziu skupiny Jefferson Airplane na 274. miesto vo svojom zozname Rolling Stone’s 500 Greatest Songs of All Time.
Verzia skupiny Jefferson Airplane bola dravejšia a dosiahla prvý a zároveň najväčší úspech pre skupinu, pričom dosiahla 5. miesto v americkom rebríčku Billboard Hot 100.
I Like Chopin

„I Like Chopin“ je skladba talianskeho speváka Gazeba z roku 1983. Producentom bol Pierluigi Giombini. Skladba je označovaná ako jedna z najznámejších skladieb žánru italo disco polovice 80. rokov. V mnohých európskych krajinách dosiahla 1. miesto v hudobných rebríčkoch.
Operácia Aroš

Operácia Aroš bol krycí názov pre rozsiahlu paradesantnú akciu organizovanú GRU, pri ktorej malo byť od augusta 1941 zo ZSSR vysadených do priestoru Slovenska a Protektorátu Čiech a Moravy sedem výsadkových skupín so spravodajskými a diverznými úlohami. Vysadiť se podarilo päť skupín a potom bola táto operácia zastavená z dôvodu nepriaznivého vývoja na fronte.
Vznik a ciele.
Medzi hlavné ciele, ktorých splnenie sa od operácie Aroš očakávalo bolo znovuaktivizovanie predvojnových spravodajských štruktúr a sietí, ktoré GRU v Československu vybudovala. K ďalším úlohám patrilo vytvorenie nových štruktúr a ich zameranie sa nielen na spravodajstvo, ale aj na diverzné akcie v prospech Sovietskeho zväzu.
Členovia výsadkov boli štandardne vybavovaní civilným odevom, dávkou potravín, finančnou hotovosťou, falošnými dokladmi, prostriedkami na diverznú činnosť (ručné granáty, výbušniny a chemikálie na výrobu výbušnín) a osobnými zbraňami. Niektoré skupiny boli vybavené rádiostanicami a šifrovacími kľúčmi. Lietadlá so skupinami štartovali z letiska v Brovaroch pri Kyjeve.
Výsadky.
Prvý výsadok tvorili Rudolf Mišutka a Peter Jágrik. Ich cieľom bolo aktivizovať diverznú činnosť na Považí. Výsadok plánovaný v oblasti Malej Fatry 18. augusta 1941 v noci však zlyhal. V dôsledku navigačných chýb boli parašutisti vysadení v Poľsku medzi Tarnovom a Krakovom a navzájom sa nestretli. Jágrik sa dostal na Slovensko a skrýval sa v Brvništi. Mišutka však bol zajatý gestapom ešte na Poľskom území. Neskôr bol vypočúvaný v Brne a napokon odovzdaný ÚŠB. Pri vypočúvaní vyzradil gestapu známe plány celej operácie aj jej personálne obsadenie. To malo fatálne dôsledky pre všetky ostatné výsadky.
Berazategui

Berazategui je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires a východnej časti krajiny. Je predmestím hlavného mesta Argentíny Buenos Aires a tvorí tak súčasť tzv. Metropolitnej oblasti Buenos Aires (Gran Buenos Aires). Pri sčítaní ľudu v roku 2010 malo mesto 324 156 obyvateľov. Mesto bolo formálne založené v roku 1960, no história organizovanejšieho miestneho osídlenia siaha do druhej polovice 19. storočia. Mesto je známe predovšetkým pre sklársky priemysel. Z tohto dôvodu sa mu hovorí aj "Capital Nacional del Vidrio", teda "Národné hlavné mesto skla".
Morón (Buenos Aires)

Morón je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires a východnej časti krajiny. Je predmestím hlavného mesta Argentíny Buenos Aires a tvorí tak súčasť tzv. Metropolitnej oblasti Buenos Aires (Gran Buenos Aires). Pri sčítaní ľudu v roku 2010 malo mesto 321 109 obyvateľov. Miesto bolo pôvodne osídlené miestnym indiánskym kmeňom Querandíov. Už v 16. storočí však oblasť začali osídľovať španielski kolonisti. V 17. storočí sa tu už nachádzala osada tvorená prisťahovalcami.
Antilopa

Antilopa môže byť:
Antilopy môže byť:
Fresh (skladba Kool &amp; the Gang)

„Fresh“ je skladba americkej skupiny Kool &amp; the Gang. Vydaná bola v roku 1984 ako singel z ich albumu "Emergency". Skladba obsadila 9. miesto v britskom rebríčku UK Singles Chart, 9. miesto v americkom rebríčku Billboard Hot 100 a 1. miesto v rebríčkoch Hot R&amp;B/Hip-Hop Songs a Hot Dance Club Play.
Bad Boys Blue

Bad Boys Blue je viacnárodnostná euro disco/popová hudobná skupina, ktorá bola založená v Kolíne nad Rýnom. Medzi jej najväčšie hity patria skladby „You’re a Woman“, „Pretty Young Girl“, „I Wanna Hear Your Heartbeat“ či „Come Back And Stay“.
Pôvodný frontman skupiny Trevor Taylor zomrel dňa 19. januára 2008 na srdcový infarkt vo svojom dome v Kolíne nad Rýnom, vo veku 50 rokov. Dňa 21. júla 2009 vo veku 63 rokov zomrel v Kolíne aj Andrew Thomas. Tak jediným pôvodným členom ostal John McInerney.
You’re a Woman

„You’re a Woman“ je skladba popovej skupiny Bad Boys Blue. Vydaná bola ako singel v roku 1985, a následne sa stala veľkým hitom naprieč Európou, pričom v Západnom Nemecku dosiahol 8. miesto, v Rakúsku 1. miesto a 2. miesto vo Švajčiarsku.
Zoznam skladieb.
7" singel (Coconut 107 276, 1985)
12" singel (Coconut 601 673, 1985)
Agathón z Efezu

Agathón () bol grécky sochár a bronziar v 3. storočí pred Kr.
Agathón, grécky sochár a bronziar z Efezu, bol činný pravdepodobne v prvej polovici 3. storočia pred Kr. Starovekí autori nám o ňom nezanechali správy, ale svedectvom tvorby tohto umelca je jeho fragmentárna signatúra na mramorovom podstavci zo sochy, ktorú zhotovil spolu s Aristónom z Chiosu: 
Tento podstavec objavili na akropole rodoského mesta Lindos. Jeho nápis, datovaný do roku 270 pred Kr., hlása, že bronzová socha znázorňovala "Eufanovho syna Timothea", kňaza bohyne Atény v meste Lindos. Socha bola dielom Aristóna a do bronzu ju odlial (spracoval) Agathón, syn Eufana. Aristónovo meno je uvedené aj na ďalších troch podstavcoch zo sôch nájdených v archeologickej lokalite starovekého rodoského mesta Kameiros, datovaných do polovice 3. storočia pred Kr.
Aristos

Aristos () môže byť:
Aristos môže byť aj:
Guaymallén

Guaymallén je mesto nachádzajúce sa v provincii Mendoza v Argentíne. Leží v severnej časti provincie Mendoza a západnej časti krajiny. Je predmestím mesta Mendoza a tvorí tak súčasť tzv. Metropolitnej oblasti Mendoza (Gran Mendoza). Pri sčítaní ľudu v roku 2010 malo mesto 252 618 obyvateľov. Mesto bolo formálne založené v roku 1858, keď došlo k územnej reorganizácii oblasti, pričom jedno z území bolo pomenované Guaymallén.
Rešov

Rešov môže byť:
Trelew

Trelew je mesto ležiace v provincii Chubut v južnej Argentíne. Je najväčším mestom a ekonomickým centrom departmentu Rawson, no nie jeho hlavným mestom. Tým je mesto Rawson. Pri sčítaní ľudu v roku 2010 malo mesto Trelew 97 915 obyvateľov. Trelew je tak najväčšie mesto v povodí rieky Chubut. Trelew je centrom spracovania ovčej vlny v regióne a patrí medzi najvýznamnejšie centrá tohto priemyslu v celej krajine. Produkty sú z mesta vyvážané cez neďaleké prístavy Puerto Madryn a Puerto Deseado.
Mesto bolo založené 1886, teda viac ako 20 rokov neskôr ako mesto Rawson. Aj Trelew (podobne ako iné mestá v oblasti) založili waleskí prisťahovalci. Bolo pomenované po Lewisovi Jonesovi ("tref" znamená vo waleštine mesto a "Lew" je odvodené priamo z krstného mena Jonesa), ktorý patril medzi vodcov waleských prisťahovalcov v Patagónii. Keďže okolo skôr založeného mesta Rawson bola nevhodná pôda pre poľnohospodárske účely, začalo sa mesto Trelew rozvíjať rýchlejšie a v súčasnosti je fakticky centrom regiónu.
Bucovăț

Bucovăț môže byť:
Aristos z Efezu

Aristos () bol grécky sochár v 2. storočí pred Kr.
Aristos, grécky sochár z Efezu, tvoril zrejme na začiatku 2. storočia pred Kr. Zo staroveku sa o ňom nezachovali písomné správy, jeho signatúry sú ale uvedené na dvoch fragmentárnych mramorových podstavcoch zo sôch, objavených na ostrove Rodos.
Tieto nápisy, datované do 2. storočia pred Kr., sú takmer identické. Prvý nápis je známy prostredníctvom transkripcií, druhý nájdený v meste Lindos má nápis vyrytý na spodnej časti valcovitého mramorového podstavca. Podľa dánskeho archeológa Blinkenberga je začiatok tohto nápisu uvedený na ďalšom fragmente podstavca cylindrického tvaru z Lindosu, kde sa uvádza, že sochu venovali bohom ako votívny dar Androsthenov syn Lysistratos a Lykónov syn Pytheios.
Eros Riccio

Eros Riccio (* 1. december 1977, Lucca, Taliansko) je taliansky korešpondenčný šachista. Je veľmajster a držiteľ striebornej európskej a bronzovej olympijskej medaily.
Majster sveta FICGS, známy predovšetkým ako šachový šampión a autor knihy známych šachových otvorení.
Aristón (sochár)

Aristón () bol grécky sochár v 3. storočí pred Kr.
Aristón, grécky sochár z ostrova Chios, bol činný pravdepodobne v 1. polovici 3. storočia pred Kr. Starovekí autori nám o ňom nezanechali správy, ale svedectvom tvorby tohto umelca sú jeho signatúry na podstavcoch zo sôch nájdené na ostrove Rodos, troch z archeologickej lokality starovekého mesta Kameiros a jednej objavenej na akropole mesta Lindos, zo sochy, ktorú zhotovil spolu s Agathónom z Efezu: 
Tento nápis, vytesaný do mramorového podstavca cylindrického tvaru, hlása, že socha pôvodne predstavovala "Eufanovho syna Timothea", kňaza bohyne Atény v meste Lindos. Nápis je datovaný do roku 270 pred Kr.
Kameiros

Kameiros () môže byť:
Hyde Park

Hyde Park môže byť:
Ulica sv. Cyrila a Metoda (Žilina)

Ulica svätých Cyrila a Metoda je ulica v Žiline. Je to jedna z najdôležitejších dopravných tepien sídliska Vlčince. Pomenovaná je po svätcoch Cyrilovi a Metodovi.
Priebeh.
Štvorprúdová ulica so zeleným pásom v strede začína na križovatke s Obchodnou ulicou a pokračuje severovýchodným smerom. Po približne 550 metroch prechádza do mostu, ktorý vedie ponad Košickú ulicu, a následne sa stáča dole, kde sa na ňu napája. V opačnom smere sa odpája z Košickej a hore kopcom pokračuje až na sídlisko. Ulica tvorí výpadovku zo sídliska Vlčince smerom do mesta aj smerom na Martin. Ústi do nej niekoľko ulíc, mimoúrovňovo križuje Nanterskú ulicu, a tvorí hranicu medzi časťou Vlčince II a časťami Vlčince I a IV.
Občianska vybavenosť.
Na ulici sa nachádza veterinárna klinika, čerpacia stanica OMV či supermarket Billa. Popri ulici sú takisto viaceré menšie stánky a pohostinstvá. Takisto sa na nej nachádza aj dôležitá zastávka MHD - zastavjú tu trolejbusové linky č. 1, 4, 5, 6, 7 a 14, autobusová linka 20 a nočná linka č. 50.
Lucie Myslivečková

Lucie Myslivečková (* 8. december 1989, Čeladná) je slovenská krasokorčuliarka súťažiaca v ženskej sólovej kategórii. 
Spolu s Lukášom Csöllym trénujú v talianskom Miláne.
Krasokorčuliarska kariéra.
Svoju kariéru začala v roku 1993. V minulosti boli jej partnermi Matěj Novák a Neil Brown.
Sezóna 2016-2017.
Federica Testa ukončila kariéru a Lukáš Csöllym tak ostal bez partnerky. V júli 2016 oznámil nájdenie novej partnerky, Lucie Myslivečkovej.
Sezóna 2017-2018.
Miestenku na Zimných olympijských hrách 2018 v kórejskom Pchjongčchangu získala spolu s partnerom Lukášom Csöllym 30. septembra 2017 ziskom 6. miesta na Nebelhorn Trophy 2017 v Oberstdorfe v Nemecku. Na hudbu kabaretu Lizy Minelli získali vo voľnom tanci 87,25 bodov, čo je ich osobné maximum. Súčtom 143,22 bodov vylepšili svoje maximum z Memoriála Ondreja Nepelu 2016. V januári 2018 bola ich olympijská účasť potvrdená.
Vlastislav Cesnak

Vlastislav Cesnak (* 22. september 1945, Kulpín – † 27. apríl 2019, Kulpín) bol srbský maliar a architekt, dolnozemský Slovák.
Životopis.
Vlastislav Cesnak sa narodil 22. septembra 1945 v Kulpíne v učiteľskej rodine. Základnú školu ukončil v Kulpíne a gymnázium v Báčskom Petrovci. Študoval na Fakulte architektúry v Belehrade. Po pobyte v Nemecku, kde sa pracovne angažoval v rámci súkromných projektových ateliérov v Bambergu (Arch. P. Keidel, Arch. H. Knoblau) a v Norimbergu (Regierungbaumeister Arch. H.A. Wilhelm), zamestnáva sa v Zhromaždení obce Báčsky Petrovec oddelení pre stavebníctvo a urbanistické plánovanie. Zaoberá sa fotografiou. Mal autorské výstavy fotografií a uverejňoval svoje fotografie v tlači.
Vlastislav Cesnak sa zaoberal umením vyše 40 rokov. Okrem malieb sa venoval aj fotografii. Námety výtvarných prác čerpal zo svojich prechádzok osadou a prírodou, teda z prostredia v ktorom sa pohybuje. Sú to významné budovy v Kulpíne, kostoly, stará škola, ako aj príroda z okolia Kulpína. Prevažne maľoval krajinky, dedinské veduty, zátišia, ľudské figúry – portréty a akty. Rád experimentoval aj s abstrakciou.
Na dôchodku žil v Kulpíne. Zaoberal sa hlavne olejomaľbou a najčastejšími motívmi obrazov boli veduty a krajinky. V poslednom období, s pomocou počítača, skúšal kombinovať obrazy a fotografie. Samostatne vystavoval zo desaťkrát a zúčastnil sa aj na mnohých kolektívnych výstavách vo Vojvodine v mestách Odžaci, Bačka Topola, Sremska Mitrovica, Bačka Palanka, Plandište, Bač Vrbas, Kula, Mali Iđoš, Sombor, Apatin, Srbobran.
Bol členom výtvarného spolku „Keby...“ pôsobiaceho v rámci M.O. Matice slovenskej v Kulpíne a tam každý rok pravidelne vystavuje.
Počítačová grafika.
Vlastislav Cesnak, vzdelaním architekt, má prirodzene silný cit pre maliarstvo. Autor siahne takpovediac po všetkých maliarskych žánroch. To je zátišie, akty, ale na výstave sú dominantné krajinomaľby rovinatého kulpínského chotára. Kulpín dostal vo Vlastislavovi Cesnakovi ďalšieho kronikára tohoto prostredia. Cesnakova tvorivá fotografia je známa verejnosti. Preto nemôže prekvapiť jeho experiment v novej počítačovej grafike, ktorá poukazuje na neustálu hru autora a rozširovanie fantázie. Teda novým digitálnym počítačovým technológiám, ktoré umožňujú syntézu viacerých rovín, a ktorých výsledkom je nespočetné množstvo tvorivých efektov, neodolal ani V. Cesnak. Výstava obrazov – cyklus olejomalieb a počítačovej grafiky menšieho formátu vznikol v rokoch 20042006.
Interkontinentálny pohár

Interkontinentálny pohár (, do r. 1980 European/South American Cup) bol každoročne konaným pohárom, v ktorom sa stretol víťaz Liga majstrov UEFA a víťaz Copa Libertadores, čo je juhoamerická obdoba európskej Liga majstrov UEFA; zástupcovia oboch najrozvinutejších kontinentov vo futbale. Tento pohár bol sponzorovaný spoločnosťou Toyota a bol teda označovaný aj ako Toyota Cup. Od roku 1960 do roku 1979 sa hral systémom doma-vonku (okrem roku 1973, kedy sa hralo na jeden zápas na neutrálnej pôde) a v rokoch 1980 až 2004 sa hral vždy na jeden zápas v Japonsku. Roku 2004 súťaž zanikla a bola nahradená Majstrovstvami sveta vo futbale klubov. V roku 2017 FIFA oficiálne uznala všetky tituly ako majstrami sveta klubov s rovnakým postavením víťazom Svetového pohára klubov FIFA alebo majstrov sveta "de jure".
Zoznam majstrov sveta futbalových klubov

Toto je zoznam futbalových klubov, majstrov sveta pre FIFA ("de jure").
Oficiálne súťaže.
Predchodcom tohto turnaja je Interkontinentálny pohár. Šampión oceánskej Ligy majstrov OFC si však musí od roku 2007 v kvalifikácii proti víťazovi ligy usporiadateľskej krajiny účasť vybojovať.
Prvý ročník sa odohral v roku 2000. Kvôli finančným problémom sa ďalšie ročníky odložili. Turnaj bol definitívne obnovený v roku 2005 a od tej doby sa koná každoročne. Táto trofej stojí za svetový titul.
Pythodóros

Pythodóros () môže byť:
Pythodóros z Téb

Pythodóros () bol starogrécky sochár.
Sochár Pythodóros pochádzal z boiótskych Téb. Doba tvorby tohto umelca nie je známa. Zo starovekých autorov nám správu o jeho sochárskom diele zaznamenal jedine grécky cestovateľ Pausanias vo svojej sprievodcovskej príručke po Grécku: „"Koróneia poskytla ako pozoruhodnosť oltár Herma Ochrancu stád (Epimélios) na námestí a oltár Vetrov (Anenoi). O niečo nižšie je vybudovaný chrám Héry so starobylou sochou, dielom to tébskeho Pythodóra. V ruke nesie Seirény."“ Z Koróneie sa zachovali neveľké zrúcaniny 2 km od dnešnej obce "Hagios Georgios".
Georg Lippold, nemecký klasický archeológ a filológ, datuje Pythodórovu tvorbu na základe ikonografických znakov jeho sochy do obdobia rokov 550. až 480 pred Kr.
Miracle (skladba Cascada)

„Miracle“ je skladba nemeckej eurodance skupiny Cascada. Skladbu zložili a produkovali Yann Peifer a Manuel Reuter pre prvý štúdiový album skupiny "Everytime We Touch" (2005). Vydaná bola ako prvý singel z albumu dňa 23. novembra 2004 cez vydavateľstvo Zooland Records. neskôr bola vydaná medzinárodne prostredníctvom vydavateľstiev Robbins Entertainment, All Around The World a Universal Music Group. Po hudobnej stránke skladba čerpá zo žánru dance, pričom text je skôr dance-popový.
Kompozícia.
„Miracle“ je rýchla skladba s dĺžkou tri minúty a tridsaťosem sekúnd. Použitie syntetizátorov, bicieho automatu a basového bubna ju zaraďuje do elektronickej tanečnej hudby. Zložená je v predznamenaní v tónine D mol. Vokálny rozsah speváčky Natalie Horler je v rozpätí od F3 do A4.
Zostava a personál.
Obsadenie je prevzaté z poznámok k albumu "Everytime We Touch".
Barbara Kantorová

Barbara Kantorová (* 3. marec 1992) je slovenská zjazdová lyžiarka.
Kariéra.
Na Svetovej zimnej univerziáde v 2013 v talianskom Trentine získala striebornú priečku v kombinácii a v 2017 v Almaty získala 3. miesto v rovnakej disciplíne. V super G obsadila 5. miesto.
Je členkou LK Gerlach.
Olympijské výsledky.
Olympijské výsledky podľa štatistiky FIS:
V januári 2018 bola potvrdená jej účasť na Zimných olympijských hrách 2018 v kórejskom Pchjongčchangu.
V disciplíne Super G získala 35. miesto so stratou 4,19 s na víťazku Ester Ledeckú.
Osobný život.
Kantorová študuje na Lekárskej fakulte UPJŠ v Košiciach.
Barbora Klementová

Barbora Klementová (* 11. október 1994) je slovenská športovkyňa v kategórii bežecké lyžovanie.
Kariéra.
Športu sa venuje od roku 2000 a medzi najvýznamnejšie úspechy patrí prvé miesto na Slavic cup počas sezóny 2015/2016, štvrté miesto team šprint Majstrovstiev sveta na kolieskových lyžiach Val di Fiemme a umiestnenie na dvanástej priečke počas Youth Olympic Games (YOG) v Innsbrucku. V auguste roku 2017 si odniesla cenné víťazstvo v súťaži s medzinárodnou účasťou Swenor Slovenského pohára v behu na kolieskových lyžiach.
V roku 2018 sa zúčastnila Zimnej olympiáde v Pjongčangu. Na kvalifikácii šprintu žien obsadila 53. miesto.
Ester Ledecká

Ester Ledecká (* 23. marec 1995, Praha) je česká snoubordistka a alpská lyžiarka. Na Zimných olympijských hrách v roku 2018 vyhrala v Super G žien ako prvá česká alpská lyžiarka v histórii. V Pyeongchangu sa tiež stala prvým pretekárom v histórii olympijských hier štartujúcim v lyžiarskej a snoubordingovej disciplíne. V snoubordingu je dvakrát majsterkou sveta z paralelného a obrovského slalomu a tiež vicemajsterkou sveta z paralelného slalomu.
Športová kariéra.
Snowboarding.
Je dvojnásobná juniorská majsterka sveta v snowboardingu, na šampionáte v roku 2013 vyhrala súťaž v paralelnom slalome a paralelnom obrovskom slalome. V paralelnom slalome v roku 2013 bola medzi top 10 žien na svete. V slovinskej Rogle vyhrala 18. januára 2014 prvýkrát preteky Svetového pohára.
V roku 2014 na Zimných olympijských hrách v Soči, súťažila v dvoch disciplínach. V paralelnom obrovskom slalome obsadila 7. priečku, v paralelnom slalome potom 6. miesto.
Na MS 2017 vyhrala zlatú medailu v paralelnom obrovskom slalome a striebro v paralelnom slalome.
V celkovom poradí Svetového pohára v snoubordingu v paralelných disciplínach zvíťazila v roku 2016 a 2017, získala dva veľké krištáľové glóbusy. Malý krištáľový glóbus vybojovala v roku 2016, keď vyhrala v hodnotení paralelného obrovského slalomu.
Alpské lyžovanie.
Venuje sa tiež zjazdovému lyžovaniu a od roku 2016 preteká v Svetovom pohári. V roku 2017 sa zúčastnila Majstrovstiev sveta, kde bolo doteraz jej najlepšie umiestnenie 20. miesto v kombinácii. Jej olympijský triumf na XXIII. Zimných olympijských hrách v roku 2018 v Južnej Kórei v Super-G a 23. miesto v obrovskom slalome posunulo jej lyžiarsku budúcnosť do veľmi zaujímavej perspektívy.
Olympijské zlato vyhrala v Super G s číslom 26 a časom 1:21,11, s náskokom jednej stotiny sekundy pred Rakúšankou Annou Veith.
Osobný život.
Jej otec je spevák a skladateľ Janek Ledecký a dedko hokejista Ján Klapáč. Starší brat Jonáš Ledecky pôsobí ako dizajnér.
Od roku 2014 študuje marketingovú komunikáciu. V roku 2017 dostala cenu Matteo Baumgartena pre športovcov, ktorí dokázali úspešne kombinovať športovú kariéru a štúdium na vysokej škole.
NIST-F1

NIST-F1 sú céziové fontánové atómové hodiny uložené v Národnom inštitúte pre štandardy a technológiu ("National Institute of Standards and Technology", skratka NIST) v meste Boulder v štáte Colorado v Spojených štátoch. Hodiny slúžia ako štandard pre občiansky čas v Spojených štátoch. Podľa údaja z januára 2013 predstavuje neurčitosť hodín cca 3,1 × 10-16. Hodiny sa od presného času odchýlia o jednu sekundu za približne 100 miliónov rokov.
NIST-F1 boli vyvinuté fyzikmi Stevenom Jeffertsom a Dawnom Meekhofom z Divízie pre čas a frekvenciu Laboratória pre fyzikálne merania NIST ("Time and Frequency Division of the NIST Physical Measurement Laboratory"). Nahradili céziové lúčové atómové hodiny NIST-7 používané od roku 1993 do roku 1999. NIST-F1 sú oproti NIST-7 desaťkrát presnejšie. 3. apríla 2014 boli spustené hodiny NIST-F2, ktoré sú približne trikrát presnejšie než NIST-F1 a ktoré sú v prevádzke spolu s NIST-F1.
Tafí Viejo

Tafí Viejo je mesto ležiace v provincii Tucumán v severozápadnej Argentíne. Je sídlom departmentu Tafí Viejo. Leží približne 20 km severne od hlavného mesta provincie San Miguel de Tucumán. Je tak súčasťou metropolitnej oblasti hlavného mesta provincie. Pri sčítaní ľudu v roku 2010 malo mesto 39 601 obyvateľov.
Mesto bolo založené v roku 1900 pod názvom "San José de Calasanz". Už v roku 1910 tu bola otvorená továreň na výrobu železničných zariadení. 2. júna 1939 bolo rastúce mesto premenované na svoj súčasný názov. V 40. rokoch 20. storočia bola miestna železničná továreň masívne rozšírená a modernizovaná, čo malo veľký vplyv na ďalší rozvoj mesta. V roku 1980 však bola v dôsledku ekonomickej krízy železničná továreň zatvorená. O štyri roky neskôr bola opätovne otvorená, no už nedosiahla svoju niekdajšiu produkciu. V roku 1996 bola továreň znova zatvorená, no v roku 2003 bolo rozhodnuté o obnovení výroby. Mesto sa tak preorietovalo na cestovný ruch. Turisti vyhľadávajú predovšetkým stredisko Alpa-Puyo a miestnu prírodu.
Banda del Río Salí

Banda del Río Salí je mesto ležiace v provincii Tucumán v severozápadnej Argentíne. Je sídlom departmentu Cruz Alta. Leží 3 km východne od hlavného mesta provincie San Miguel de Tucumán. Je tak súčasťou metropolitnej oblasti hlavného mesta provincie, s ktorým je prepojené mostom nad riekou Dulce. Pri sčítaní ľudu v roku 2010 malo mesto 63 226 obyvateľov.
Mesto bolo formálne založené až v roku 1972, čo bolo dôsledkom veľkého populačného a hospodárskeho rastu oblasti. Mesto je známe spracovaním cukru, nachádza sa tu veľký cukrovar. V minulosti tu sídlilo až 11 cukrovarov. Aj z tohto dôvodu býva mesto nazývané "Capital Nacional del Azúcar", teda "Národné hlavné mesto cukru". Okrem toho sa tu nachádza aj ropná rafinéria spadajúca pod spoločnosť Refinerías del Norte.
Bavorák

Bavorák môže byť:
Salto (Uruguaj)

Salto je mesto v Uruguaji. Leží na severozápade krajiny na hraniciach s Argentínou, od ktorej ho oddeľuje rieka Uruguaj. Mesto je sídlom departmentu Salto. Pri sčítaní ľudu v roku 2011 malo mesto 104 011 obyvateľov. Je tak druhým najväčším mestom Uruguaja z hľadiska počtu obyvateľov. Salto je vzdialené približne 496 km severozápadne od hlavného mesta Uruguaja Montevideo. Oproti cez rieku Uruguaj sa nachádza argentínske mesto Concordia. Kúsok severne od mesta sa nachádza priehrada Represa de Salto Grande.
Salto bolo založené v roku 1756 guvernérom Montevidea ako pevnosť. Za mesto bolo Salto formálne vyhlásené v roku 1863. Poľnohospodárstvo je hlavnou ekonomickou zložkou mesta. Pestujú sa tu predovšetkým citrusy. Na pestovanie citrusov je zameraná väčšina fariem v okolí mesta.
Rasputin (skladba)

„Rasputin“ je euro disco skladba z roku 1978 nemeckej skupiny Boney M., z ich albumu "Nightflight to Venus". S melódiou podobnou druhej časti tureckej ľudovej piesne „Kâtibim“, je „Rasputin“ polo-biografickou skladbou o živote ruského mystika Grigorija Jefimoviča Rasputina. Rasputin bol priateľom a poradcom cára Mikuláša II. Text skladby senzačne popisuje Rasputina ako playboya, mystického liečiteľa a politického manipulátora.
Verzia Turisas.
Fínska folk metalová skupina Turisas nahrala coververziu skladby „Rasputin“, ktorú vydali ako singel dňa 21. septembra 2007 cez vydavateľstvo Century Media. Niekoľko rokov skupina hrala túto skladbu len naživo na koncertoch, avšak pre pozitívne ohlasy od fanúšikov nahrala neskôr aj štúdiovú verziu.
Zoznam skladieb.
Limitovaná edícia 7" obazového vinylu obsahuje skladbu „The Court of Jarisleif“ na strane B.
Kallikrates (syn Aristea)

Kallikrates () bol grécky sochár z prelomu 4. a 3. storočia pred Kr.
Kallikrates, syn Aristea z Argosu, pracoval ako sochár v meste Epidauros, kde sa našli tri jeho menom signované fragmentárne mramorové podstavce zo sôch.
Nápisy na podstavcoch sú podľa typu písma datované do rozhrania 4. a 3. storočia pred Kr. Na jednom podstavci je uvedená len jeho signatúra: 
Ďalšie uvádzajú aj to, že sochy venovali ako votívny dar deti (prvú od dcéry Klearisty a druhú od syna Aristarcha) Aristarcha z Epidauru.
Lyžičiar ružový

Lyžičiar ružový ("Platalea ajaja") je vták z rodu lyžičiarov. Žije v Amerike, od juhu USA cez Strednú Ameriku až po Ameriku Južnú (Argentína). Preferuje vodné biotopy. Tento veľký vták meria 7580 cm a váži 1,21,75 kg. Krk, chrbát a prsia majú biele sfarbenie, hlava je zelená, zvyšok tela má farbu hlavne ružovú. Potravu (napr. ryby) lyžičiar vyberá z plytkej vody lyžicovým zobákom. Lyžičiar ružový hniezdi v kolóniách, majúcich až 1 000 jedincov. Do hniezda na stromoch samica nakladie 15 vajec. O mláďatá sa rodičia starajú 8 týždňov. Lyžičiar ružový je najmenej ohrozený druh.
Ciudad de la Costa

Ciudad de la Costa je mesto v Uruguaji. Leží na juhu krajiny vedľa hlavného mesta Uruguaja Montevideo na pobreží Río de la Plata. Mesto sa nachádza v departmente Canelones. Pri sčítaní ľudu v roku 2011 malo mesto 95 176 obyvateľov. Je tak tretím najväčším mestom Uruguaja z hľadiska počtu obyvateľov. Na západnej strane hraničí mesto s Montevideom, na východnej s oblasťou prímorských rezortov s názvom Costa de Oro. Ciudad de la Costa je však súčasťou metropolitnej oblasti hlavného mesta Montevideo. V meste sa nachádza aj Medzinárodné letisko Carrasco.
Mesto bolo založené až v roku 1994 ako výsledok veľkého rozvoja a demografického rastu oblasti. Významnou ekonomickou zložkou mesta je turizmus. Návštevníci vyhľadávajú predovšetkým miestne pláže a dovolenkové rezorty. Mesto je vo vlhkom subtropickom pásme a teda letá sú tu horúce a vlhké a zimy mierne.
Paysandú

Paysandú je mesto v Uruguaji. Leží na západe krajiny na hraniciach s Argentínou, od ktorej ho oddeľuje rieka Uruguaj. Mesto je sídlom departmentu Paysandú. Pri sčítaní ľudu v roku 2011 malo mesto 76 412 obyvateľov. Je tak štvrtým najväčším mestom Uruguaja z hľadiska počtu obyvateľov. Paysandú je vzdialené približne 378 km severozápadne od hlavného mesta Uruguaja Montevideo. Oproti cez rieku Uruguaj sa nachádzajú dve argentínske mestá. Kúsok severne sa nachádza Colón a smerom na juh leží Concepción del Uruguay.
Paysandú bolo založené v roku 1772. Počiatky mesta však siahajú až do roku 1750, keď bolo osadou chovateľov hovädzieho dobytka nazývanou "Ypauzandó". V roku 1772 tu jezuitský misionár Policarpo Sandú založil redukciu s názvom Paysandú, ktorá sa stala základom súčasného mesta. Mesto bolo v minulosti niekoľkokrát obliehané portugalským, resp. brazílskym vojskom. Od druhej polovice 19. storočia začalo mesto rýchlo demograficky a hospodársky rásť. Pivovar, cukrovar a iné výrobné podniky tvoria hlavnú ekonomickú zložku mesta.
Las Piedras (Uruguaj)

Las Piedras je mesto v Uruguaji. Leží na juhu krajiny severne od hlavného mesta štátu Montevideo. Mesto sa nachádza v departmente Canelones. Pri sčítaní ľudu v roku 2011 malo mesto 71 258 obyvateľov. Je tak piatym najväčším mestom Uruguaja z hľadiska počtu obyvateľov. Las Piedras je súčasťou metropolitnej oblasti Montevideo. Od samotného Montevidea je vzdialené necelých 20 km. Cez mesto preteká potok Arroyo de Las Piedras.
Las Piedras bolo založené v roku 1744 pod názvom "San Isidro Labrador de Las Piedras". Štatút mesta získalo Las Piedras v roku 1925. Mesto má veľký historický význam. Práve tu sa 18. mája 1811 odohrala bitka, v ktorej armáda uruguajských patriotov pod velením Josého Gervasia Artigasa porazila španielske vojsko, čo priblížilo bojovníkov za nezávislosť k víťazstvu.
Rivera (Uruguaj)

Rivera je mesto v Uruguaji. Leží na severe krajiny na hraniciach s Brazíliou. Mesto je sídlom departmentu Rivera. Pri sčítaní ľudu v roku 2011 malo mesto 64 465 obyvateľov. Je tak šiestym najväčším mestom Uruguaja z hľadiska počtu obyvateľov. Rivera susedí s brazílskym mestom Santana do Livramento, pričom obe mestá tvoria fakticky súmestie napriek tomu, že ležia na opačnej strane štátnej hranice.
Mesto Rivera bolo formálne založené v roku 1867. Počiatky mesta sa však datujú do roku 1862, kedy tu bola založená osada s názvom "Villa de Ceballos". Táto bola založená s úmyslom upevnenia štátnych hraníc s Brazíliou. Tým chceli Uruguajci znížiť brazílsky vplyv na sever krajiny. V roku 1867 dostalo mesto svoj súčasný názov na počesť plukovníka Bernabého Riveru. V roku 1912 mu bol udelený štatút mesta. Tým začal väčší rozvoj celej oblasti.
Maldonado

Maldonado je mesto v Uruguaji. Leží na juhovýchode krajiny pri pobreží Atlantického oceánu. Mesto je sídlom departmentu Maldonado. Pri sčítaní ľudu v roku 2011 malo mesto 62 590 obyvateľov. Je tak siedmym najväčším mestom Uruguaja z hľadiska počtu obyvateľov. Maldonado susedí na juhu s mestom Punta del Este, na západe s mestečkom La Sonrisa, ktoré je súčasne jeho predmestím. Na východ od mesta preteká menšia rieka Arroyo Maldonado.
Mesto bolo založené guvernérom Montevidea v roku 1755. Svoj názov dostalo po španielskom dôstojníkovi Franciscovi Maldonadovi. V tomto roku bol zriadený prístav, no obyvatelia sa venovali predovšetkým chovu hovädzieho dobytka. Následne tu bola vystavaná pevnosť, ktorá mala Portugalcom zabrániť obsadiť oblasť. Názov mesta bol neskôr mierne upravený na "San Fernando de Maldonado".
Pythodóros (sochár)

Pythodóros () bol starogrécky sochár.
Sochár Pythodóros a jeho spolupracovník "Kratenos", boli podľa rímskeho spisovateľa Plínia, jednými zo sochárov, ktorých sochy zdobili cisársky palác na Palatíne. Rodisko tohto gréckeho umelca a ani jeho doba tvorby nie je známa. 
V Delfách sa našiel zlomok vápencového podstavca s nápisom:
Nápis podľa typu písma datujú približne do 3. storočia pred Kr. To, či ide o umelca, ktorého spomína Plínius, sa však nedá dokázať.
Punta del Este

Punta del Este je mesto v Uruguaji. Leží na juhovýchode krajiny pri pobreží Atlantického oceánu. Nachádza sa v departmente Maldonado. Pri sčítaní ľudu v roku 2011 malo mesto 9 277 obyvateľov. Na severe od Punta del Este leží mesto Maldonado, ktoré je sídlom departmentu. Je vzdialené približne 140 km od hlavného mesta Montevideo. Punta del Este je najvýznamnejším dovolenkovým rezortom v Uruguaji a patrí medzi najnavštevovanejšie dovolenkové destinácie v Južnej Amerike. V celej oblasti okolo Punta del Este žije približne 200 000 ľudí, no počas dovolenkovej sezóny sa počet obyvateľov oblasti zvyšuje až na viac ako 600 000 ľudí. Iba z Argentíny príde každý rok viac ako jeden milión turistov. Z Brazílie viac ako 300 000, Európy približne 100 000 a skoro 60 000 zo Severnej Ameriky. Punta del Este býva nazývané aj ako Monako juhu, či perla Atlantiku. Býva preto často porovnávané s najlepším dovolenkovými rezortmi v Severnej Amerike, či Európe. 
Mesto Punta del Este bolo formálne založené v roku 1907. Počiatky mesta siahajú do roku 1829, kedy tu bola založená osada "Villa Ituzaingó".
Tacuarembó (mesto)

Tacuarembó je mesto v Uruguaji. Leží na severe centrálnej časti štátu. Mesto je sídlom departmentu Tacuarembó. Pri sčítaní ľudu v roku 2011 malo mesto 54 755 obyvateľov. Je tak ôsmym najväčším mestom Uruguaja z hľadiska počtu obyvateľov. Tacuarembó je vzdialené približne 113 km južne od mesta Rivera a 390 km severne od hlavného mesta Montevideo. Mesto je známe pre svoj potravinársky priemysel, v okolí je rozšírený chov hovädzieho dobytka a poľnohospodárstvo.
Mesto Tacuarembó bolo založené v roku 1832 na rozkaz prezidenta Uruguaja. Samotné mesto založil dôstojník Bernabé Rivera. Prvá osada sa nazývala "San Fructuoso". Svoj súčasný názov dostalo mesto v roku 1912 po miestnej rieke.
Tacuarembó

Tacuarembó môže byť:
Park Óhori

Park Óhori () je park nachádzajúci sa v dištrikte Chúó-ku v meste Fukuoka v Japonsku a registrovaná pamiatka krásnej scenérie.
Pomenovanie Óhori znamená slovo „zákop“ a je odvodené od faktu, že Kuroda Nagamasa, starý lord mesta Fukuoka, si nárokoval vplyv nad severnou zátokou, oblasťou nazývajúcou sa Kusagae, ktorá susedila priamo so zátokou Hakata (), a vytvoril tu zákop pre Fukuotský hrad.
Park bol do súčasnej podoby zrekonštruovaný mestom Fukuoka, inšpiráciou bolo Západné jazero v Číne, a otvorený v roku 1929. Je považovaný za jeden z najkrajších vodných parkov v Japonsku. Je obľúbeným miestom relaxácie domácich obyvateľov ale aj turistov. Súčasťou parku sú bežecké dráhy, posilňovacie zariadenia, náučná trasa, cyklistická trasa, člnkovanie, detské ihriská a miesta s rôznymi druhmi občerstvenia. Každoročne sa tu prvého augusta koná ohňostrojový festival.
Park je domovom rozmanitého množstva rýb a živočíchov, ako napríklad divoké kačice, žaby, korytnačky, čajky a vrabce. Medzi najikonickejších návštevníkov patrí volavka popolavá.
V parku sa nachádza aj budova tradičného japonského divadla Noh, ktoré bolo vybudované v roku 1986 a pomáha zachovať a odovzdať tieto tradičné umenia pre budúce generácie. Je pravidelným miestom organizovania pestrej škály predstavení ako napríklad Noh alebo Kyogen ale aj náučných kurzov a seminárov.
Okrem toho sa v blízkosti parku nachádza Fukuotské múzeum umenia, otvorené v roku 1979. Obsahuje permanentnú výstavu budhistických sôch datovaných do 11. storočia a diela vytvorené modernými umelcami, ako napríklad Miro a Dali. Okrem permanentnej výstavy sa tu nachádza aj variácia špeciálnych dočasných výstav. Pár metrov od múzea sa nachádza aj tradičná japonská záhrada, ktorá však na rozdiel od samostatného parku vyžaduje vstupný poplatok. Návštevníci tu môžu vidieť tradičné prvky japonských záhrad, ako napríklad zenová záhrada a čajovne.
Melo

Melo je mesto v Uruguaji. Leží na severovýchode štátu. Je sídlom departmentu Cerro Largo. Pri sčítaní ľudu v roku 2011 malo mesto 51 830 obyvateľov. Je tak deviatym najväčším mestom Uruguaja z hľadiska počtu obyvateľov. Melo sa nachádza v centrálnej časti departmentu Cerro Largo. Je vzdialené približne 60 km od hraníc s Brazíliou a 368 km severovýchodne od hlavného mesta Montevideo.
Melo bolo založené v roku 1795. Od počiatku malo mesto hlavne vojenský význam, keďže tu bola prítomná vojenská posádka a aj mesto samotné založili vojaci. Melo však bolo niekoľkokrát obsadené brazílskym vojskom. Za mesto bolo vyhlásené v roku 1895.
Fall Grün (Česko-Slovensko)

Fall Grün ("Zelený Prípad") bol nikdy neuskutočnený nemecký plán vojenského úderu proti Československu pripravený roku 1937, v predvečer druhej svetovej vojny. K jeho realizácii nedošlo, lebo Nemecko dokázalo svoje ciele dosiahnuť už na politickej úrovni na Mníchovskej konferencii.
Vývoj plánu.
Prvý návrh plánu bol vytvorený v júni 1937 generálom Werner von Blombergom a postupne bol prepracovávaný podľa toho, ako sa vyvíjala vojenská situácia.